“ศบค.” พบผู้ติดเชื้อโควิดใหม่ 836 ราย ป่วยสะสมจ่อแตะ 2 หมื่น ไร้เสียชีวิต
"ศบค." พบผู้ติดเชื้อโควิดใหม่ 836 ราย ป่วยสะสมจ่อแตะ 2 หมื่น รักษาหายเพิ่ม 899 ราย ไร้เสียชีวิต 
"ศบค." พบผู้ติดเชื้อโควิดใหม่ 836 ราย ป่วยสะสมจ่อแตะ 2 หมื่น รักษาหายเพิ่ม 899 ราย ไร้เสียชีวิต
1 ก.พ. 2564

แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (1 ก.พ.64) ระบุพบผู้ป่วยยืนยันติดเชื้อรายใหม่ 836 ราย โดยเป็นผู้ติดเชื้อในประเทศ 832 ราย มาจากระบบเฝ้าระวังและระบบบริการฯ 39 ราย ค้นหาเชิงรุก 793 ราย และเป็นผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quiarantine) 4 ราย
ทั้งนี้ ส่งผลให้จำนวนผู้ป่วยยืนยันสะสม ล่าสุดเพิ่มขึ้นเป็น 19,618 ราย แบ่งเป็นการติดเชื้อในประเทศ 17,155 ราย จากการตรวจคัดกรองเชิงรุก 10,077 ราย และเป็นผู้เดินทางมาจากต่างประเทศ 2,463 ราย อยู่ในสถานที่กักกันที่รัฐจัดให้ 1,861 ราย รักษาหายป่วยเพิ่ม 899 ราย รักษาหายแล้วรวม 12,514 ราย ยังรักษาอยู่ 7,027 ราย ไม่มีผู้เสียชีวิตเพิ่ม จำนวนผู้เสียชีวิตรวม คงที่ 77 ราย
